2016. gada 29. novembrī Noteikumi Nr. 746

Rīgā (prot. Nr. 65 29. §)

**Grozījumi Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība"**

Izdoti saskaņā ar

Ārstniecības likuma

9. panta pirmo daļu

1. Izdarīt Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība" (Latvijas Vēstnesis, 2008, 146. nr.; 2009, 189. nr.; 2011, 205. nr.; 2012, 81., 201. nr.; 2014, 99. nr.; 2016, 124. nr.) šādus grozījumus:

1.1. izteikt 4.2. apakšpunktu šādā redakcijā:

"4.2. nodrošināt oficiālās statistikas programmas izpildi;";

1.2. izteikt 5. un 6. punktu šādā redakcijā:

"5. Nacionālais veselības dienests reizi mēnesī no vienotās veselības nozares elektroniskās informācijas sistēmas sniedz reģistram nepersonalizētu informāciju par:

5.1. narkoloģiskajiem pacientiem;

5.2. pacientiem, kuriem diagnosticēta tuberkuloze;

5.3. pacientiem, kuriem diagnosticēts cukura diabēts;

5.4. pacientiem, kuriem diagnosticēta onkoloģiska slimība;

5.5. pacientiem, kuriem diagnosticēti psihiski un uzvedības traucējumi;

5.6. pacientiem, kuriem diagnosticēta arodslimība;

5.7. pacientiem, kuriem diagnosticēta multiplā skleroze;

5.8. pacientiem, kuriem diagnosticēta iedzimta anomālija;

5.9. pacientiem, kuri ārstniecības iestādē pēc neatliekamās medicīniskās palīdzības vērsušies traumas, ievainojuma vai saindēšanās dēļ.

6. Stacionārās un ambulatorās ārstniecības iestādes, kā arī ārstu prakses (turpmāk – ārstniecības iestādes) atbilstoši šo noteikumu 14. pielikumā sniegtajai veidlapai reģistra informācijas sistēmā tiešsaistes režīmā ievada un aktualizē informāciju par pacientiem, kuriem diagnosticēts C hepatīts.";

1.3. papildināt 7. punktu aiz vārda "noteikumu" ar skaitli un vārdu "5. un";

1.4. papildināt 10. punktu aiz vārdiem "Pacientu identificējošā informācija" ar vārdiem un skaitli "par šo noteikumu 6. punktā minētajiem pacientiem";

1.5. papildināt 12. punktu aiz vārdiem "Reģistrā iekļauto" ar vārdiem un skaitli "šo noteikumu 6.punktā minēto";

1.6. aizstāt 14. punktā vārdus "Valsts statistikas likumā" ar vārdiem "Statistikas likumā";

1.7. papildināt noteikumus ar 21. un 22. punktu šādā redakcijā:

"21. Līdz 2017. gada 31. augustam ārstniecības iestādes, kuras normatīvajos aktos par vienoto veselības nozares elektronisko informācijas sistēmu noteiktajā kārtībā nav vienojušās par datu sniegšanu vienotajai veselības nozares elektroniskajai informācijas sistēmai, ievada un aktualizē reģistra informācijas sistēmā tiešsaistes režīmā šo noteikumu 1., 2., 3., 4., 5., 6., 7., 9., 10., 11., 12. un 13. pielikumā iekļauto informāciju.

22. Datiem, kas iekļauti reģistrā saskaņā ar šo noteikumu 20. punktu, piemēro šo noteikumu 7., 8., 8.1, 9., 10., 11., 12., 13. un 14. punktā noteikto datu apstrādes kārtību.";

1.8. svītrot 1., 2., 3., 4., 5., 6., 7., 9., 10., 11., 12. un 13. pielikumu.

2. Noteikumi stājas spēkā 2016. gada 1. decembrī.

3. Šo noteikumu 1.8. apakšpunkts stājas spēkā 2017. gada 1. septembrī.

Ministru prezidents Māris Kučinskis

Veselības ministre Anda Čakša